CELEX: E2015C0293
Language: hr
Date: 2015-07-14 00:00:00
Title: Odluka Nadzornog tijela EFTA-e br. 293/15/COL od 14. srpnja 2015. o odobravanju nacionalnog programa koji je Island uspostavio za kontrolu salmonele u peradi i proizvodima od peradi [2016/1421]

25.8.2016   
            
            
               HR
            
            
               Službeni list Europske unije
            
            
               L 230/58
            
         ODLUKA NADZORNOG TIJELA EFTA-e
   br. 293/15/COL
   od 14. srpnja 2015.
   o odobravanju nacionalnog programa koji je Island uspostavio za kontrolu salmonele u peradi i proizvodima od peradi [2016/1421]
   NADZORNO TIJELO EFTA-e,
   uzimajući u obzir Akt iz točke 8.b dijela 7.1. poglavlja I. Priloga I. Sporazumu o EGP-u (Uredba (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (1)),
   uzimajući u obzir Akt iz točke 17. dijela 6.1. poglavlja I. Priloga I. Sporazumu o EGP-u (Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (2)),
   uzimajući u obzir Akt iz točke 53. dijela 7.2. poglavlja I. Priloga I. Sporazumu o EGP-u (Uredba Komisije (EU) br. 200/2010 od 10. ožujka 2010. o provedbi Uredbe (EZ) br. 2160/2003 Europskog parlamenta i Vijeća u pogledu cilja Unije za smanjenje prisutnosti serotipova Salmonella kod odraslih rasplodnih jata vrste Gallus gallus
       (3)),
   uzimajući u obzir Akt iz točke 55. dijela 7.2. poglavlja I. Priloga I. Sporazumu o EGP-u (Uredba Komisije (EU) br. 517/2011 od 25. svibnja 2011. o provedbi Uredbe (EZ) br. 2160/2003 Europskog parlamenta i Vijeća u pogledu cilja Unije za smanjenje prevalencije određenih serotipova salmonele u kokoši nesilica vrste Gallus gallus i izmjeni Uredbe (EZ) br. 2160/2003 i Uredbe Komisije (EU) br. 200/2010 (4)),
   uzimajući u obzir Akt iz točke 57. dijela 7.2. poglavlja I. Priloga I. Sporazumu o EGP-u (Uredba Komisije (EU) br. 200/2012 od 8. ožujka 2012. o cilju Unije za smanjenje prevalencije bakterija Salmonella enteritidis i Salmonella typhimurium u jatima tovnih pilića, kako je predviđen u Uredbi (EZ) br. 2160/2003 Europskog parlamenta i Vijeća (5)),
   uzimajući u obzir Akt iz točke 51. dijela 7.2. poglavlja I. Priloga I. Sporazumu o EGP-u (Uredba Komisije (EU) br. 1190/2012 od 12. prosinca 2012. o cilju Unije za smanjenje prisutnosti Salmonella enteritidis i Salmonella typhimurium kod jata pura kako je predviđeno Uredbom (EZ) br. 2160/2003 Europskog parlamenta i Vijeća (6)), kako je prilagođen Sporazumu o EGP-u točkom 4. podtočkom (d) Protokola 1. uz Sporazum o EGP-u te člankom 1. stavkom 2. i člankom 3. Protokola 1. uz Sporazum o nadzoru i sudu,
   uzimajući u obzir Odluku br. 494/13/COL Nadzornog tijela EFTA-e („Tijelo”) od 11. prosinca 2013. kojom se član Kolegija s posebnom odgovornošću za veterinarska i fitosanitarna pitanja ovlašćuje da donese određene odluke i mjere (dokument br. 683826), a posebno njezinu točku 1.,
   budući da:
   Svrha je Uredbe (EZ) br. 2160/2003 osigurati provedbu primjerenih i učinkovitih mjera za otkrivanje i kontrolu salmonele i drugih uzročnika zoonoza u svim relevantnim fazama proizvodnje, prerade i distribucije, a posebno na razini primarne proizvodnje, kako bi se smanjila njihova prisutnost i rizik koji predstavljaju za javno zdravlje.
   Cilj EGP-a za smanjenje prisutnosti svih serotipova salmonele od važnosti za javno zdravlje kod rasplodnih jata vrste Gallus gallus na razini primarne proizvodnje ustanovljen je Uredbom (EU) br. 200/2010.
   Cilj EGP-a za smanjenje prisutnosti određenih serotipova salmonele u kokoši nesilica vrste Gallus gallus ustanovljen je Uredbom (EU) br. 517/2011.
   Cilj EGP-a za smanjenje prevalencije bakterija Salmonella Enteritidis i Salmonella Typhimurium u jatima tovnih pilića ustanovljen je Uredbom (EU) br. 200/2012.
   Cilj EGP-a za smanjenje prisutnosti Salmonella Enteritidis i Salmonella Typhimurium kod jata pura ustanovljen je Uredbom (EU) br. 1190/2012.
   Kako bi se ostvarili ciljevi EGP-a, države članice dužne su, u skladu s Uredbom (EZ) br. 2160/2003, uspostaviti nacionalne programe za kontrolu salmonele u određenim populacijama i dostaviti ih Tijelu.
   Island je dostavio nacionalni program kontrole salmonele u peradi i proizvodima od peradi. Program kontrole ima za cilj prisutnost svih serotipova salmonele spustiti ispod 1 % kod svih jata peradi, odnosno kod rasplodnih jata vrste Gallus gallus, kokoši nesilica vrste Gallus gallus, jata tovnih pilića i jata purana.
   Nadzorno tijelo smatra da bi program koji je Island predstavio trebalo odobriti jer je u skladu s odgovarajućim veterinarskim zakonodavstvom EGP-a, a posebno s Uredbom (EZ) br. 2160/2003. Tijelo međutim smatra da Island nije dostavio informacije potrebne za procjenu je li program kontrole isti kao i program odobren za Finsku i Švedsku predviđen u članku 8. Uredbe (EZ) br. 853/2004.
   Zato je Tijelo, Odlukom br. 209/15/COL, predmet uputilo Veterinarskom i fitosanitarnom odboru EFTA-e. Odbor je jednoglasno prihvatio predloženu Odluku o odobravanju nacionalnog programa kontrole koji je Island uspostavio za kontrolu salmonele u peradi i proizvodima od peradi. Prema tome, nacrt mjera u skladu je s mišljenjem Odbora,
   DONIJELO JE OVU ODLUKU:
   
               1.
            
            
               Odobrava se nacionalni program koji je Island uspostavio za kontrolu salmonele u rasplodnim jatima vrste Gallus gallus, kokoši nesilica vrste Gallus gallus, jata tovnih pilića te jata purana.
            
         
               2.
            
            
               Ova je Odluka upućena Islandu.
            
         
               3.
            
            
               Ova Odluka stupa na snagu odmah.
            
         
               4.
            
            
               Vjerodostojan je samo tekst na engleskom jeziku.
            
         
      U Bruxellesu 14. srpnja 2015.
      
         
            Za Nadzorno tijelo EFTA-e
         
         Helga JÓNSDÓTTIR
         
            Članica Kolegija
         
         Markus SCHNEIDER
         
            Vršitelj dužnosti direktora
         
      
   
   
      (1)  SL L 325, 12.12.2003., str. 1.
   
   
      (2)  SL L 139, 30.4.2004., str. 55.
   
   
      (3)  SL L 61, 11.3.2010., str. 1.
   
   
      (4)  SL L 138, 26.5.2011., str. 45.
   
   
      (5)  SL L 71, 9.3.2012., str. 31.
   
   
      (6)  SL L 340, 13.12.2012., str. 29.